Greek Legal Document

Category: 84

Content:
36.   ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 240 της 22 Δεκ. 1964/19 Ιαν. 1965 (ΦΕΚ Α΄ 10) Περί εξαγωγής επωνύμου Ελαιολάδου. Λαβόν υπ’ όψιν: α)Τας διατάξεις του άρθρ. 6, παρ. 1, του Ν.Δ. 3786/57 «περί μέτρων προστασίας της Εθνικής Ελαιοπαραγωγής». β)Σχετικήν πρότασιν των Υπουργών Συντονισμού, Οικονομικών, Εμπορίου και Γεωργίας, αναφορικώς με την, από τούδε λήψιν μέτρων διαφημίσεως του Ελληνικού ελαιολάδου εις την διεθνή αγοράν δια της εξαγωγής τούτου εντός επωνύμων λευκοσιδηρών δοχείων μικράς χωρητικότητος, αποφασίζει: Από της 24ης Δεκ. 1964 επιτρέπει την, εις την αλλοδαπήν, εξαγωγήν επωνύμου ελαιολάδου μόνον εφ’ όσον τούτο φέρεται συσκευασμένον εντός επωνύμων λευκοσιδηρών λιθογραφημένων δοχείων βάρους εκάστου μέχρι 5 χιλ/μων κατ’ ανώτατον όριον τροποποιουμένης της παρ. 1, του άρθρ. 6, του Ν.Δ. 3786/57. Εκδόσαν προς τούτο την παρούσαν πράξιν, κυρωθησομένην νομοθετικώς μερίμνη του Υπουργείου Εμπορίου. Ο Πρόεδρος Ο Αντιπρόεδρος Τα Μέλη